Vuurwapenlisensies: Polisie sê oor uitspraak | Maroela Media
Die Suid-Afrikaanse Polisiediens (SAPD) het Woensdag gesê hy neem kennis van die Pretoriase hooggeregshof se uitspraak ten opsigte van ŉ hofaansoek van die Suid-Afrikaanse Jagters- en Wildbewaringsvereniging (SA Jagters).
Maroela Media het vroeër berig regter Ronel Tolmay het verklaar dat twee artikels (artikel 24 en 28) van die Vuurwapenbeheerwet ongrondwetlik is en het beslis dat alle vuurwapenlisensies wat verval het, of binnekort verval, geldig sal wees totdat die konstitusionele hof die betrokke artikels hersien het. Die parlement is ook 18 maande gegun om die wet te wysig om aan die Grondwetlike beginsels te voldoen. ŉ Kostebevel is ook ten gunste van SA Jagters uitgereik.
Brig. Vishnu Naidoo, woordvoerder van die polisie, het gesê die SAPD is besig om die uitspraak te bestudeer om op die pad vorentoe te besluit. “Intussen sal die SAPD alle vuurwapens hou wat aan die polisie oorhandig is deur mense wat versuim het om hul lisensies in ooreenstemming met die Wet op Vuurwapenbeheer te hernu,” het Naidoo gesê.
“Verder sal geen van die betrokke persone in hierdie tyd vervolg word nie en geen van hierdie vuurwapens sal gedurende dié tydperk vernietig word nie.”
Intussen het dr. Pieter Groenewald, leier van die VF Plus, die uitspraak verwelkom. Groenewald het gesê die polisie moet in die lig van die hofuitspraak nou seker maak dat alle klagtes wat teen vuurwapenseienaars geopen is, teruggetrek word.
“Daar word nogtans ŉ beroep gedoen op vuurwapeneienaars om voort te gaan met die hernuwing van hul vuurwapenlisensies en hul bevoegdheidsertifikate, al is die sperdatum reeds verby. Die polisie kan dit nie meer weier nie,” het hy gesê. “Hierdie hofsaak is ŉ deurbraak vir alle vuurwapeneienaars en die VF Plus wil die SA Jagters- en Wildbewaringsvereniging bedank dat hulle volhard het om die saak tot hier te voer.”
Man se lyk in noorde van Pta gevind
franje van spanje
Enorme verligting!! Ek is n wetsgehoorsame burger op n plaas. Dankie almal wat opgetree het in my belang!!
Onthou julle hoeveel vuurwapenwinkels het toegemaak omdat die mark so te sê nie meer bestaan het nie? Hierdie kan dalk in skadevergoedingeise teen die regering ontaard.
Ek lees ” . . . wat aan die polisie OORHANDIG is deur mense . . . ” Dus het die polisie nie vuurwapens gekonfiskeer of val hierdie wapens onder ‘n ‘ander wet’ wat wie weet waar bestaan?
Kom nou SAPD gee hierdie mense se WETTIGE vuurwapens terug sodat hulle hulleself kan verdedig teen die vlaag van misdaad in hierdie onregeerbare piesang republiek. Daar is niks om in hierdie uitspraak te bestudeer want selfs ek kan dit verstaan of sou dit wees dat van hierdie wapens by julle (SAPD) weggeraak het?
Verstaan ek reg dat aanbeveel word dat indien my vuurwapen lisensie verval het, ek nou aansoek moet doen vir n hernuwing van die lisensie.
Op n ander webblad was die aanbeveling dat die wit lisensie tans geldig is en gewag moet word vir die nuwe wetgewing om in plek te kom???
Hannes, tydens die eerste herlisensieërings het ek Pieter Groenewald geskakel omdat daar soveel verskillende opinies was en gevra wat hy sou voorstel. Pieter het gesê dat dit nie nodig is nie maar, het hy voortgegaan, hy stel voor dat ek dit tog doen om in die roetine te bly. My advies sou wees dat jy dieselfde doen. Hernu jou lisensie. Dit gaan jou (±) R70 kos en jy gaan rustig slaap.